"Setswana Puo ya Gae (HL)/P2 7 DBE/Ngwanaitseele 2021 NSC – Kaedi Ya Go Tshwaya 7.9 Mosadi o ne a neela Motswagauteng madi go duela setimela ka rradithekete a ne a batla go mo tshwara. Se, se tsweletsa ditiragalo gonne a mo thusitse gore a se ka a tshwarwa. (2) 7.10 Nnyaya - gonne o tshwanetse go tsaya maikarabelo a ditiro tsa gago/ga o a tshwanela go romela lesea le sa tlhokomelwa ke ope jaaka o ka re go romelwa poso. Ee - go botoka go bo a mo rometse jaaka sephuthelwana go na le go re a ka bo a mmolaile kgotsa a mo latlhile. (Dikarabo tsa batlhatlhojwa tse di nepagetseng di elwe tlhoko.) (2) 7.11 Ee - se nyalana le ditiragalo gonne tsotlhe di dikologa mo seiponeng se se neng se rotloetsa Motswagauteng go ikamogela fela jaaka fa a ntse/Seipone ke sone se se neng se dira gore Motswagauteng a atlege mo botshelong. (2) 7.12 Ke go bontsha tlhaolele magareng ga Bantsho le Basweu. (2) 7.13 Ke tlaa dira gore ke amogele batho kwa ntle ga go lebelela mmala le lotso lwa bona. (Dikarabo tsa batlhatlhojwa tse di nepagetseng di elwe tlhoko.) (2) [25] POTSO 8 (POTSO YA TLHAMO) OMPHILE UMPHI MODISE – DPS Monyaise ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Tlhagiso e e reng leina le ya boreelelong/lebe seromo ke boammaaruri gonne re fitlhela maitsholo, dimelo tsa baanelwa le ditiragalo tse ba di dirang di nyalana le maina a ba a teilweng go supa fa leina le roma.  Go le gantsi fa ngwana a bidiwa Motlalepule, e a bo e le ngwana yo o tshotsweng fa pula e na. Pula e, e ka tswa e le ya matlakadibe, ya medupe kana merwalela gonne e senya e bile e gogola sengwe le sengwe. Leina la ga Motlalepule le ile boreelelong ka re bona mathata a a mo tletseng jaaka pula ya matlakadibe. Mosimane wa tedu tsa katse o neseditse Motlalepule pula ya mathata a a seng kana ka sepe ka go mmetelela. Go supa fa leina le roma, Motlalepule o feleletsa a imile ngwana wa dikgora yo o neng a feleletsa a mo tlholetse bolwetse jwa pelo gammogo le jwa tlhogo go fitlha a di tlotla le badimo. Thandi le basetsana ba difolete re ba tshwantsha le pula ya matlakadibe ka ntlha ya letlhoo le ba neng ba na le lona mo go Motlalepule. Ba ne ba mo logela maano a go mo ketefaletsa botshelo ka ntlha ya lefufa la bona.  Bokao jwa leina, Omphile bo ile boreelelong ka Motlalepule e bong mmaagwe a le mo file go kaya fa a lebogela Ramasedi gore o mo file lekgabunyana. Ga go kgathalesege tsela e Omphile a tlileng ka yona gonne ngwana e le mpho e e botlhokwa thata mo matshelong a rona. Go supa fa leina le roma, ke nnete gore Rramasedi o abetse Motlalepule Omphile ka e ne e le ena motho wa bofelo yo a neng a na nae mo nakong ya khularo ya gagwe. Go bonala sentle gore o ne a mo golola mo matsading a a neng a le mo go ona ka pelo e ne ya wela gonne mmatla sa gagwe a se bone. Kwalololo e ileditswe Phetla"